**แผนการจัดการเรียนรู้ (การประยุกต์ใช้เทคโนโลยีการสอน)**

**กลุ่มสาระการเรียนรู้ภาษาต่างประเทศ (ภาษาอังกฤษ) ชั้นประถมศึกษาปีที่ 4**

**แผนการจัดการเรียนรู้เรื่อง Food**

**ครูผู้สอน นางสาวสุภิชญา จันทะมั่น**

**โรงเรียนอนุบาลองครักษ์**

**สพป.นครนายก**

**แผนการจัดการเรียนรู้ที่ 1 (IPAD)**

**กลุ่มสาระการเรียนรู้ภาษาต่างประเทศ รายวิชา ภาษาอังกฤษพื้นฐาน อ14101**

**หน่วยการเรียนรู้ที่ 5 : At the Market ระยะเวลา 10 ชั่วโมง เรื่อง : Food**   **เวลา 2 ชั่วโมง**

**ครูผู้สอน นางสาวสุภิชญา จันทะมั่น ชั้นประถมศึกษาปีที่ 4**

**1. มาตรฐานการเรียนรู้/ตัวชี้วัด**

**สาระที่ 1 ภาษาเพื่อการสื่อสาร**

มาตรฐาน ต 1.1 เข้าใจและตีความเรื่องที่ฟังและอ่านจากสื่อประเภทต่างๆ และแสดงความคิดเห็นอย่างมีเหตุผล

มาตรฐาน ต 1.2 มีทักษะการสื่อสารทางภาษาในการแลกเปลี่ยนข้อมูลข่าวสาร แสดงความรู้สึก และความคิดเห็นอย่างมีประสิทธิภาพ

มาตรฐาน ต 1.3 นำเสนอข้อมูลข่าวสาร ความคิดรวบยอด และความคิดเห็นในเรื่องต่างๆ โดยการพูดและการเขียน

**สาระที่ 2 ภาษาและวัฒนธรรม**

มาตรฐาน ต 2.2 เข้าใจความเหมือนและความแตกต่างระหว่างภาษาและวัฒนธรรมของ เจ้าของภาษากับภาษาและวัฒนธรรมไทย และนำมาใช้อย่างถูกต้องและเหมาะสม

**สาระที่ 4 ภาษากับความสัมพันธ์กับชุมชน และโลก**

มาตรฐาน ต 4.1ใช้ภาษาต่างประเทศในสถานการณ์ต่างๆ ทั้งในสถานศึกษา ชุมชน และสังคม

**ตัวชี้วัด**

ต.1.1 ป.4/1 ปฏิบัติตามคำสั่ง คำขอร้อง และคำแนะนำ (Instructions) ง่ายๆ ที่ฟังหรืออ่าน

ต.1.1 ป.4/2 อ่านออกเสียงคำ สะกดคำ อ่านกลุ่มคำ ประโยค ข้อความง่ายๆ และบทพูด เข้าจังหวะถูกต้องตามหลักการอ่าน

ต.1.1 ป.4/3 เลือก/ระบุภาพ หรือสัญลักษณ์ หรือเครื่องหมายตรงตามความหมายของประโยคและข้อความสั้นๆ ที่ฟัง หรืออ่าน

ต.1.1 ป.4/4 ตอบคำถามจากการฟัง และอ่านประโยค บทสนทนา และนิทานง่ายๆ

ต.1.2 ป.4/4 พูด/เขียนเพื่อขอ และให้ข้อมูลเกี่ยวกับตนเอง เพื่อน และครอบครัว

ต.1.3 ป.4/1 พูด/เขียนให้ข้อมูลเกี่ยวกับตนเองและเรื่องใกล้ตัว

ต.1.3 ป.4/2 พูด/วาดภาพแสดงความสัมพันธ์ของสิ่งต่างๆ ใกล้ตัวตามที่ฟังหรืออ่าน

ต.1.3 ป.4/3 พูดแสดงความคิดเห็นง่ายๆ เกี่ยวกับเรื่องต่างๆ ใกล้ตัว

ต.2.2 ป.4/1 บอกความแตกต่างของเสียงตัวอักษร คำ กลุ่มคำ ประโยค และข้อความของภาษาต่างประเทศและภาษาไทย

ต.4.2 ป.4/1 ใช้ภาษาต่างประเทศในการสืบค้น และรวบรวมข้อมูลต่างๆ

**2. สาระสำคัญ**

 การอ่านเพื่อศึกษาข้อมูลเรื่องอาหาร และการใช้ประโยค Present Simple Tense เป็นการเพิ่มพูนความรู้ความเข้าใจในเนื้อหาที่เรียน เพื่อให้เกิดความรู้รอบตัวมากยิ่งขึ้น สามารถนำไปบูรณาการกับการเรียนวิชาอื่นๆ ได้เป็นอย่างดียิ่ง

**3. จุดประสงค์การเรียน**

 1. ด้านความรู้ (K)

1.1 อ่านออกเสียงคำศัพท์ ประโยค และบทอ่านได้ถูกต้อง

1.2 บอกความหมายคำศัพท์ กลุ่มคำ และบทอ่านได้

1.3 ใช้ทักษะการอ่านและการคิดเพื่อตอบคำถามจากเนื้อเรื่องที่อ่านได้

1.4 ใช้ประโยค **Present Simple Tense** ตามสถานการณ์ต่างๆ ได้ถูกต้อง

1.5 เขียนคำตอบ วิเคราะห์และตีความจากบทอ่านได้

 2. ด้านทักษะ/กระบวนการ (P)

2.1 ใช้ทักษะการสื่อสาร ทักษะกระบวนการทางภาษา ได้แก่ ทักษะ การฟัง การพูด การอ่าน และการเขียน

2.2 ใช้ภาษาเพื่อแสวงหาความรู้และความเพลิดเพลิน

2.3 ใช้ทักษะกระบวนการในการทำงานเป็นกลุ่ม

2.4 มีการเชื่อมโยงความรู้

 3. ด้านคุณลักษณะอันพึงประสงค์ (A)

3.1 มีวินัยในการทำงาน

3.2 มีความมุ่งมั่นในการทำงาน

3.3 สนใจใฝ่รู้ใฝ่เรียน ศึกษาค้นคว้าหาความรู้และตั้งใจเรียนอยู่เสมอ

3.4 ทำงานร่วมกับผู้อื่นได้อย่างสร้างสรรค์และมีความสุข

**4. สาระการเรียนรู้**

4.1 หน่วยการเรียนรู้ : At the Market

 4.2 ชื่อบทเรียน : Food

 4.3 คำศัพท์ : fried chicken, noodle, salad, hamburger, french fried, sandwich, bread, pizza, curry, soup, fried rice, omelet, blueberry muffin, toast, cake

4.4 ไวยากรณ์ : การใช้ประโยค Present Simple Tense

 4.5 บทอ่าน : เรื่อง Blueberry Muffin

**5. กระบวนการจัดกิจกรรมการเรียนรู้**

**ชั่วโมงที่ 1**

 **ขั้นนำ (Warm up)**

1. ครูทักทายนักเรียนในชั้นเรียนว่า Hello, students. How are you? และให้นักเรียนพูด คำกล่าวทักทายตอบครูพร้อมกัน จากนั้นให้นักเรียนทำแบบทดสอบก่อนเรียน (Pre-test) เรื่อง Food จำนวน 10 ข้อ

2. ครูนำเข้าสู่บทเรียนโดยให้นักเรียนดูภาพอาหารจาก ipad App Keynote และกระตุ้นนักเรียนโดยการถามคำถามต่างๆ ดังนี้

 - What is this?

- What are these?

- What is food name?

นักเรียนดูภาพจาก จาก ipad App Keynote แล้วช่วยกันตอบคำถาม เพื่อเป็นการเชื่อมโยงเข้าสู่บทเรียนจากนั้นครูแจ้งเนื้อหาและจุดประสงค์การเรียนรู้ให้นักเรียนทราบ

**ขั้นสอน (Presentation)**

3. นักเรียนดูภาพจากใบความรู้ที่ 1 ผ่าน ipad App Keynote ซึ่งเป็นภาพอาหารและข้อความที่เป็นชื่อของอาหาร ครูอ่านออกเสียงคำศัพท์ให้นักเรียนฟัง จากนั้นนักเรียนฝึกอ่านตามครู และฝึกอ่านด้วยตนเองจนคล่อง

4. นักเรียนทำใบงาน Task A ซึ่งเป็นการแปลคำศัพท์ให้เป็นภาษาไทย จากนั้นนักเรียนทำ ใบงาน Task B โดยให้นักเรียนเติมคำศัพท์ภาษาอังกฤษให้ตรงกับรูปภาพ

5. นักเรียนเปลี่ยนกันตรวจ โดยครูเฉลยคำตอบบนกระดาน เมื่อตรวจแบบฝึกเสร็จเรียบร้อยแล้วครูและนักเรียนอ่านออกเสียงคำศัพท์ให้ถูกต้องอีกครั้ง ครูกล่าวชมเชยด้วยวลีประโยค Excellent/Very good/Good

**ขั้นฝึก (Practice)**

6. ครูตัดแถบประโยคที่ 1 – 6 และแจกให้นักเรียน โดยให้นักเรียนนั่งเป็น 5 กลุ่ม กลุ่มละ 7 คน

7. เมื่อแต่ละกลุ่มได้รับแถบประโยคแล้ว ครูนำนักเรียนแต่ละกลุ่มฝึกอ่านแถบประโยคร่วมกัน ครูแจ้งให้แต่ละกลุ่มส่งตัวแทนยืนอ่านแถบประโยคให้เพื่อนฟัง

8. ครูและนักเรียนทั้งชั้น ร่วมกันฝึกอ่านและแปลความหมายจากประโยคอีกครั้งเพื่อให้เกิดความเข้าใจมากยิ่งขึ้น

**ขั้นนำไปใช้ (Production)**

9. ครูและนักเรียนร่วมกันสรุปการใช้ประโยค Present Simple Tense โดยให้นักเรียนร่วมกันสังเกตรูปแบบของประโยคว่ามีส่วนประกอบดังนี้

ประโยคบอกเล่า : ประธาน + Verb 1 (e, es)

ประโยคปฏิเสธ : ประธาน + do, does not + Verb 1

ประโยคคาถาม : Do, Does + ประธาน + Verb 1 … ?

: ประธานเอกพจน์ + กริยาช่องที่ 1 เติม s, es

: ประธานพหูพจน์ + กริยาช่องที่ 1 ไม่เติม s, es

10. ครูอธิบายเพิ่มเติมถึงหลักการเติม S ที่คำกริยา และอธิบายการใช้ประโยค Present Simple Tense ที่ถูกต้องกับสถานการณ์ต่างๆ ผ่าน ipad App Keynote

**ขั้นสรุป (Wrap up)**

11. นักเรียนแต่ละกลุ่มช่วยกันยกตัวอย่างประโยค Present Simple Tense กลุ่มละ 1 ประโยค จากนั้นแต่ละกลุ่มนำเสนอโดยการสะท้อนภาพ Airplay ผ่าน Apple TV ครูและนักเรียนตรวจสอบความถูกต้องร่วมกัน

12. นักเรียนทำใบงาน Task C เพื่อให้เกิดความเข้าใจยิ่งขึ้น หลังจากนั้นครูเฉลยคำตอบบนกระดาน

**ชั่วโมงที่ 2**

**ขั้นนำ (Warm up)**

1. แบ่งนักเรียนเป็น 2 ทีม แล้วให้นักเรียนเล่นเกม Hang Man คำศัพท์ต่อไปนี้ soup, salad, hamburger, toast, bread, pizza, noodle, omelet โดยครูเลือกคำศัพท์มาทีละ 1 คำ แล้วขีดตามจำนวนตัวอักษรของคำศัพท์แต่ละคำนั้น เช่น คำว่า salad ครูขีด 5 ขีด ดังนี้ \_\_ \_\_ \_\_ \_\_ \_\_ แล้วให้นักเรียนแต่ละกลุ่มผลัดกันทายตัวอักษร ถ้าทายถูกก็รอด ถ้าทายผิดก็จะถูกแขวนคอ โดยครู วาดรูปภาพคนถูกแขวนคอทีละส่วน ดังนี้ หัว, ตัว, แขนซ้าย, แขนขวา, ขาข้างซ้าย และขาข้างขวา ทีมที่ถูกแขวนคอก็จะแพ้



2. ครูและนักเรียนทบทวนคำศัพท์เดิม โดยนักเรียนอ่านออกเสียงตามครูอีกครั้ง ครูแจ้งจุดประสงค์การเรียนรู้ให้นักเรียนทราบ

**ขั้นสอน (Presentation)**

3. นักเรียนดูภาพอาหารจากใบความรู้ที่ 3 และฝึกอ่านประโยคตามครู จากนั้นครูให้นักเรียน ฝึกอ่านเป็นคู่ ถ้านักเรียนออกเสียงไม่ถูกต้องครูช่วยแนะนำแก้ไขให้นักเรียนอ่านออกเสียงให้ถูกต้อง

4. ครูให้นักเรียนออกไปเขียนประโยคการใช้ Present Simple Tense บนกระดาน โดยครูกำหนดคำให้นักเรียนสร้างประโยค โดยครูสุ่มนักเรียนออกมาเขียน 2 – 3 คน เช่น

ครูเขียนคำว่า : They / buy / some mangoes / everyday

นักเรียนคนที่ 1 เขียน : They buy some mangoes everyday.

ครู : She / walk / to school / everyday

นักเรียนคนที่ 2 เขียน : She walks to school everyday.

5. นักเรียนทำใบงาน Task D โดยการเขียนประโยคใหม่ให้ถูกต้องถามรูปแบบประโยค Present Simple Tense

**ขั้นฝึก (Practice)**

6. ครูอ่านบทความใบความรู้ที่ 4 เรื่อง Blueberry Muffin ให้นักเรียนฟังทีละประโยค นักเรียนอ่านตามจนจบเนื้อหา หลังจากนั้นฝึกอ่านคำศัพท์ใหม่ : seller, sample, piece, taste, try โดยให้นักเรียนหาความหมายของคำศัพท์ผ่าน ipad App Dict HD

7. ครูแบ่งนักเรียนออกเป็น 5 กลุ่ม กลุ่มละ 7 คน โดยคละเพศและความสามารถ และแจ้งให้นักเรียนทราบว่าผลงานของนักเรียนคือผลงานของกลุ่ม โดยให้นักเรียนแบ่งหน้าที่การทำงานตามที่ ได้รับมอบหมาย ได้แก่ ประธานกลุ่ม เลขานุการกลุ่ม และสมาชิกในกลุ่ม โดยให้แต่ละกลุ่มรับผิดชอบ กลุ่มละ 1 ประโยค โดยให้แปลเนื้อหาให้เป็นภาษาไทย ผ่าน App Thai Fast Dict

8. เมื่อแต่ละกลุ่มแปลเนื้อหาเป็นภาษาไทยเสร็จแล้ว นักเรียนแต่ละกลุ่มนำเสนอเนื้อหา มาต่อกันในรูป Jigsaw พร้อมทั้งช่วยกันแปลเนื้อหาให้เป็นภาษาไทยอีกครั้ง

**ขั้นนำไปใช้ (Production)**

9. นักเรียนแต่ละคนทำใบงาน Task E จากบทอ่านเรื่อง Blueberry Muffin ซึ่งเป็นการ ตอบคำถามเกี่ยวกับเนื้อเรื่องที่อ่าน โดยเน้นทักษะในการเขียนคำตอบ จำนวน 5 ข้อ จากนั้นสุ่มนักเรียนออกมาเฉลย โดยการเขียนคำตอบบนกระดาน ครูกล่าวคำชมเชยนักเรียนที่ตอบถูก และให้กำลังใจนักเรียนที่เขียนคำตอบผิด พร้อมทั้งแนะนำโดยการให้แก้ไขคำตอบให้ถูกต้อง

**ขั้นสรุป (Wrap up)**

10. ครูและนักเรียนร่วมกันสรุปเนื้อหา เพื่อให้ได้ความคิดรวบยอดตรงกัน

11. นักเรียนทำแบบทดสอบหลังเรียนเรื่อง Food จำนวน 10 ข้อ

**6. สื่อ/แหล่งเรียนรู้**

 6.1 Apple TV

 6.2 แบบฝึกทักษะชุดที่ 1 ประกอบด้วย

- ใบความรู้ที่ 1 Vocabulary

- ใบความรู้ที่ 2 การใช้ Present Simple Tense

- ใบความรู้ที่ 3 Read the Sentences.

- ใบความรู้ที่ 4 บทอ่านเรื่อง Blueberry Muffin

- แบบฝึกในรูปแบบใบงาน Task A – Task E จำนวน 5 Task

- แบบทดสอบก่อนเรียน - หลังเรียน

 6.3 Ipad (App Keynote, Dict HD, Thai Fast Dict)

6.4 ห้องปฏิบัติการทางภาษา

6.5 ห้องสมุดโรงเรียน

6.6 เกม Hang Man

**7. การวัดผลและประเมินผล**

**1. วิธีวัดผลประเมินผล**

 1.1 ตรวจใบงาน Task A – Task E

 1.2 ตรวจแบบทดสอบหลังเรียน จำนวน 10 ข้อ

1.3 สังเกตพฤติกรรมนักเรียน

 **2. เครื่องมือในการวัดผลประเมินผล**

 2.1 ใบงาน Task A – Task E

 2.2 แบบทดสอบหลังเรียน จำนวน 10 ข้อ

 2.3 แบบบันทึกคะแนนระหว่างเรียน

 2.4 แบบบันทึกพฤติกรรมนักเรียน

 **3. เกณฑ์การวัดผลประเมินผล**

|  |  |  |
| --- | --- | --- |
| **ด้านความรู้ (K)** | **ด้านทักษะ/กระบวนการ (P)** | **ด้านคุณลักษณะอันพึงประสงค์ (A)** |
| วัดความรู้ความเข้าใจในแบบฝึกทักษะชุดที่ 1 เรื่อง Food ด้วยการทำใบงาน Task A – Task E และแบบทดสอบหลังเรียน ผ่านเกณฑ์ ร้อยละ 80 | ผ่านเกณฑ์ร้อยละ 80 | ผ่านเกณฑ์ร้อยละ 80 |

**8. ข้อคิดเห็นและข้อเสนอแนะของผู้บริหารโรงเรียน**

……………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

ลงชื่อ……………………………………….

 (นายวินัย อ่ำประเวทย์)

 ผู้อำนวยการโรงเรียนอนุบาลองครักษ์ (ผดุงองครักษ์ประชา)

**9. บันทึกผลหลังการสอน**

 **1. ผลที่เกิดกับผู้เรียน**

 **ด้านความรู้ความเข้าใจ (K)**

………………………………………………………………………………………………………………………………………

………………………………………………………………………………………………………………………………………

………………………………………………………………………………………………………………………………………

 **ด้านทักษะ/กระบวนการ (P)**

………………………………………………………………………………………………………………………………………

………………………………………………………………………………………………………………………………………

………………………………………………………………………………………………………………………………………

 **ด้านคุณลักษณะอันพึงประสงค์ (A)**

………………………………………………………………………………………………………………………………………

………………………………………………………………………………………………………………………………………

………………………………………………………………………………………………………………………………………

 **2. ปัญหา/อุปสรรค**

………………………………………………………………………………………………………………………………………

………………………………………………………………………………………………………………………………………

………………………………………………………………………………………………………………………………………

 **3. ข้อเสนอแนะ/แนวทางแก้ไข**

………………………………………………………………………………………………………………………………………

………………………………………………………………………………………………………………………………………

………………………………………………………………………………………………………………………………………

## ลงชื่อ……………………………………….ผู้สอน

##  (นางสาวสุภิชญา จันทะมั่น)